
prentsa-oharra

 ‘Vital Araban zehar' programak antzerkia eta abesbatzak eramango ditu asteburu honetan Langarika, Etura eta Zalduondora  

• Arabako herri horietara hurbiltzen diren pertsonek DJ Kaktus, Iñigo Salinero eta Kataliturri Abesbatzaren emanaldiez disfrutatuko dute    


Vitoria-Gasteiz, 2026ko irailak 17.- ‘Vital Araban zehar', Lurraldeko udalerriek eta Trebiñuk udan kultura ekimenak izan ditzaten Vital Fundazioak duen programa, Langarika, Etura eta Zalduondora joango da asteburu honetan. Bihartik igandera bitartean, Arabako herri horietara hurbiltzen direnek antzerki eta abesbatza emanaldiez gozatzeko aukera izango dute.

Ostiralean, Langarikako plaza/bolatokian, 19:00etan, DJ Kaktus arituko da, eta txikienek “lurrean pintxoak baleude bezala dantzatu eta salto egiteko” proposamena dakar euskaraz.

Larunbatean, Iñigo Salineroren emanaldia izango da Eturan, Barrundiako Udaleko herri txikian. Aktore gasteiztarra, Allí abajo eta Vaya Semanita telebistako arrakastetan egindako lanagatik ezaguna, 18:00etan arituko da frontoian. Salinero euskal eszenako umoristarik karismatikoenetakoa bihurtu da show fresko, garratz eta kostunbristaren eskutik. Ikuskizun horretan, umore absurduak eta bere inprobisazio gaitasun harrigarriak etengabeko barre gaualdia eta publikoarekin erabateko konplizitatea bermatzen dute.

‘Vital Araban zehar' ekimenaren asteburua igandean amaituko da, 12:00etan, Zalduondoko San Saturdi elizan. Kataliturri Abesbatzak Euskal Herriko abesti herrikoiei arreta berezia eskaintzen dien errepertorioa interpretatuko du, tradizioa eta kantu berriagoak uztartzen dituen proposamen koralaren eskutik. Interpretazio hutsean oinarritzen den taldetik haratago, abesbatza hau kultura-partaidetzako eta gizarte-kohesioko proiektua ere bada. Arabako landa-eremuan sortu zen eta hamarkada bat baino gehiagoz eutsi dio bere jarduerari. Eszenatokietan aritzeak Arabako abesbatzen nahiz musikaren ondarea bizirik mantentzen laguntzen du, eta kantu kolektiboa dute elkargune nagusi. 

‘Vital Araban zehar’ ekimenaren XXII. edizioak 103 kultura jarduera eramango ditu aurten Arabako sei kuadrillatako 49 udalerritako 68 herritara (Vitoria-Gasteiz izan ezik) eta Trebiñuko beste hirutara. Horiek guztiek musika taldeen 55 kontzertu, 38 antzerki-emanaldi, 5 abesbatza-errezitaldi eta 5 dantza-erakustaldi disfrutatzeko aukera izango dute, bertako artisten eskutik.

